นายโชติศักดิ์ อาสภวิริยะ กรรมการผู้อำนวยการใหญ่ บริษัท ท่าอากาศยานไทย จำกัด(มหาชน) หรือ ทอท. กล่าวว่า ระบบคอมพิวเตอร์ที่ขัดข้อง เป็นปัญหาจากระบบไฟฟ้าที่เบรกเกอร์ตัดไฟตั้งแต่ช่วง 03.00 น. ทำให้ระบบไฟฟ้าทำงานไม่ได้ แต่หลังจากนั้นได้ใช้แผนสำรอง จึงทำให้เช็คอินได้ และผู้โดยสารสามารถเช็คอินขึ้นเครื่องได้ในเวลาที่ไม่ช้ามากนัก นับเป็นการทำงานทดสอบการวางระบบที่ดี ทำให้ผู้โดยสารสามารถมั่นใจได้ว่าระบบสำรองสามารถรองรับได้ทุกกรณีทันทีด้านนายวันชัย ศารทูลทัต ปลัดกระทรวงคมนาคม และประธานกรรมการ บริษัท การบินไทย จำกัด(มหาชน) ให้ต้องแก้ไขระบบไฟฟ้า ซึ่งที่ผ่านมา ทอท.รับทราบปัญหาอยู่แล้ว และกระทรวงคมนาคมเคยกล่าวเตือน ทอท.หลายครั้งในที่ประชุมคณะกรรมการบริหารพัฒนาท่าอากาศยานสุวรรณภูมิ (กทภ.) แต่ก็ไม่ได้ปรับปรุงให้เรียบร้อยก่อนเปิดบริการจริง เพราะเรื่องไฟฟ้าเป็นเรื่องสำคัญจะดับไม่ได้ เนื่องจากจะส่งผลต่อระบบเช็คอินและระบบสนามบินทั้งหมดด้านนายพงษ์ศักดิ์ รักตพงศ์ไพศาล รักษาการรัฐมนตรีว่าการกระทรวงคมนาคม กล่าวว่า ขณะนี้ได้มอบหมายให้ ทอท.ไปแจ้งความดำเนินคดีกรณีเกิดเหตุไฟฟ้าดับที่สนามบินสุวรรณภูมิ และหาผู้กระทำผิดมาลงโทษขั้นเด็ดขาด โดยจากการตรวจสอบพบว่า มีหลายจุดที่มีคนไปดับไฟฟ้า ซึ่งมีพื้นที่ 2 จุด สามารถดำเนินการแก้ไขได้ทัน แต่ที่ทำการเช็คอินของการบินไทยนั้น ไม่สามารถแก้ไขปัญหาได้ทัน จึงเชื่อว่ามีผู้เกี่ยวข้องมากกว่า 1 คน
ใครคือผู้ดํารงตําแหน่งผู้อํานวยการใหญ่ บริษัท ท่าอากาศยานไทย จํากัด(มหาชน) 
นายโชติศักดิ์ อาสภวิริยะ